Kümme maakuulajat ütlesid, et tõotatud maal on hiiglased.
Kahel maakuulajal oli teistsugune vaim.
Nad uskusid Jumala tõotusi ja lepingut.
Maailm nõuab maade loovutamist rahu eest.
Kristlased aga peavad Juudat ja Samaariat kaitsma.
Maailm esitleb asju negatiivselt. On Joosua ja Kaalebi raporti aeg.
Joshua ja Caleb Iisraeli südamaal
SINIVALGE POOD Cardo, Jeruusalemma vanalinn
Hr Udi, kas räägiksite oma galeriist?
Siin on nii palju kauneid maale.
Galerii juured ulatuvad aastasse 1948.
Siin peeti tuliseid lahinguid.
Jordaaniast tuli palestiinlaste armee.
Neile astus vastu väike hulk juute, sealhulgas minu isa.
Lõpuks langes see koht jordaanlaste kätte
ja siinolnud sattusid sõjavangi.
Mu isa oli toona 18-aastane.
Ta lubas naasta esimese juudina Jeruusalemma vanalinna,
et sealt maad osta.
See kõlas hullumeelselt, kuna vanalinn kaotati sõjas.
Juudid pääsesid tagasi alles pärast 1967. a,
kui oli Kuue päeva sõda.
Olin 9-aastane. Mäletan, kuidas isa armeesse läks.
Ta sattus Egiptuse piirile.
Esmalt võitlesime Egiptuse, siis Süüria vastu.
Ka Jordaania sekkus juhuse läbi.
Egiptust juhtis toona mees nimega Abdel Nasser.
Ta mõistis, et kaotab sõja.
Ta helistas Jordaania kuningale Husseinile ja ütles,
et on sõda võitmas,
ja Jordaania ei saaks midagi ilma sõtta sekkumata.
Kuningas Hussein otsustas pommitada meie parlamendihoonet.
Mõned sõdurid Egiptuse piiril
saadeti võitlema siia vanalinna ja nn Juuda ja Samaaria aladele.
Usun, et see juhtus Jumala juhtimisel.
Iisrael polnud planeerinud seda sõda.
Kuna kõik teadsid mu isa antud tõotust,
tegi tema ülem ettepaneku, et ta läheks Jeruusalemma.
Mu isa tuli siia sõja lõpufaasis.
Ta osakas araabia keelt ja küsis müügilolevate majade kohta.
Üks araablane oli kaks nädalat varem maja ostnud.
See asus seal parkimisplatsil, mida nägite.
See oli väike korter,
kuid araablane küsis selle eest hinda mis võrdus kogu isa varandusega.
Isa helistas emale ja rääkis ostuvõimalusest.
Ta ütles, et korteri ostmiseks peavad nad kõik maha müüma.
Isa ütles hiljem, et oleks aktsepteerinud ka eitavat vastust.
Neil oli kolm väikest last ega mingit sissetulekut.
Isa oli valmis oma tõotusest loobuma.
Ema ütles: "Kui langeme, siis langeme koos."
Ta tahtis järgneda mu isale, isegi kui too teeks vea.
Nad müüsid oma maja ja maksid araablasele.
Mina kolisin siia koos isaga esimesena,
kuid siin liikus veel snaipereid.
Õed-vennad kolisid uude majja kuu aja pärast.
Äkitselt elas vanalinna araablaste seas juudipere.
Siin polnud kooli, jooksvat vett ega korraliku käimlat.
Mu isa oli kunstnik ja ta muutis korteri galeriiks.
Ise elasime toakeses galerii nurgas. Kuid keegi ei ostnud midagi.
Inimesed hakkasid sõja järel siitkaudu Nutumüüri äärde käima.
Ometi ei märganud keegi meie galeriid.
Möödus nädal ja toiduraha hakkas otsa saama.
Isa tegi suure sildi, kus luges Old Sity Art Gallery.
Sõna 'sity' kirjutas ta meelega valesti.
Juhtus ime.
Kõik turistid tulid sisse, et meile kirjaveast rääkida.
Kui nad sisse astusid, said nad tassi kohvi
ja ostsid lõpuks maali.
Pood sai kuulsaks ja siia tuli turiste kogu maailmast.
Galerii oli avatud kella viieni
ja seejärel võtsime öömajalisi, kui kellelgi polnud peavarju.
Nii jätkus see aastaid.
Meil polnud eraelu. Elasime nagu kommuunis.
Tasapisi hakkas meil kuulsusi külas käima.
USA tippdirigent Leonard Bernstein
ööbis tavaliselt parimates hotellides.
Ta reserveeris alati toa King Davidi Hotellis.
Ometi ööbis ta meie juures.
Kuna talle ei meeldinud meie WC, vajas ta ka sviiti.
Seal käis ta duši all.
Talle meeldis meie kodu, kuna siin kohtas inimesi.
Nii me vanalinna sattusimegi.
Siin polnud kooli,
nii et kui meile saabus võõraid, kellel oli rohkem aega käes,
palus ema neil mulle matemaatikat õpetada.
Nad märkisid mu raamatusse, kuhu maale nad mind õpetanud olid.
Mul võis olla 30 õpetajat päevas.
Isa nägi meie siiakolimist kui nende kuivanud luude ärkamist,
millest Piibel räägib.
Olime siin esimesed. Nii meie galerii rajatigi.
Ka minust sai kunstnik.
Täna kõnnin oma lapsepõlve mängumaadel
ja püüan maalide kaudu sõnumit jagada.
Võtame näiteks selle maali.
See oleks nagu foto.
Räägin teile veidi Jeruusalemma vanalinnast.
Siin on Kristli kvartal, Moslemi kvartal,
Armeenia kvartal ja Juudi kvartal.
Moslemite, armeenlaste ja kristlaste kvartalid
näevad välja samasugused nagu 200-300 aasta eest.
Juudi kvartal on teist nägu,
kuna araablased hävitasid enamuse sellest 1948. a.
1967. a pidime selle uuesti üles ehitama.
Ühes majas võib olla nii vana kui uut seina.
Hävinud osad ehitati uuesti üles.
Selle tänava paremal pool on vana müür.
Vasakul pool on uus müür.
Uue müüri tunneb ära sellest, et jooned on sirgemad.
Poiss kõnnib vana ja uue vahel.
Igaüks peab otsustama,
kas kõnnime varju või valguse poolel.
See poiss valis valguse.
Kui vaatame sellist maali, räägib see oma keelt.
Ei piisa sellest, et oskad maalida.
Iga kunstnikuharidusega inimene suudab maalida.
Mina tahan selle veel kaugemale viia.
Tahan rääkida sellest, mis elus tähtis on.
Jeruusalemm pole lihtsalt mu kodu,
vaid see kuulub kogu maailmale.
Kasvasid Jeruusalemmas. Kas käisid ka armees?
Läksin armeesse 18-aastaselt, nagu kõik iisraellased.
Armee järel õppisin neli aastat kunsti.
Õppisin Edinburgis Šotimaal.
Pärast Iisraeli naasmist hakkasin siin kunsti õpetama.
Õpetasin tulevastele õpetajatele, kuidas lastele kunsti õpetada.
Samal ajal maalisin ja lõpuks panin need näitusele.
Maalikunst on kogu sinu elu. Kas kandsid oma isa pärandit?
Mu isa oli kunstnik, kes sai sõjas haavata.
Kuul tabas tema paremat kätt ja ta ei saanud enam maalida.
Tal vedas, et käsi alles jäi.
Tänapäeval kuuleme ilmateadet telerist või raadiost.
Isa oskas ise ilma ennustada,
kuna ta käsivarres oli metallitükke.
Ta teadis, kui järgmisel päeval sadama hakkas.
Metallitükid reageerisid ilmale ja ta tundis seda.
Ta ei saanud siiski enam maalida
ja temast sai kunstikaupmees.
Ma ei näe seda galeriid üksnes ärina,
vaid tahan ka inimestele 'tere tulemast' öelda.
Näen end sõdurina, kes oma vahipostile tuleb.
Kui mina oma kohta sisse ei võta, võivad selle võtta araablased.
See on minu kohus.
Kas oled elanud vanalinnas alates 9. eluaastast?
Enamjaolt jah. - Kuidas on Jeruusalemm muutunud?
Kui siia kolisime, olid kõik naabrid araablased.
See oli nagu Iraanis. Nad olid kõik musta kaetud.
Väga teistmoodi oli.
Polnud jooksvat vett. Kõike veeti eesli seljas.
Tuli vedada toitu ja maja soojendamiseks küttepuid.
Nüüd elame teistsuguses maailmas.
Kas mäletad, millal esimesed juudi naabrid saite?
See juhtus kaks aastat pärast meie saabumist.
Siin asus ješiva, kuid selle õpilased ei elanud siin.
Kaks aastat olite ainus juudi pere? - Jah.
Kõik oli varemeis, kuid olime maja veidi kohendanud.
Talvel oli tõeliselt külm.
Seintes olid augud.
Aastaid tuli dušist vaid külma vett.
Mainisid varem et siin oli snaipereid.
Sõda lõppes, kui Jordaania alla andis.
Ometi oli siin veel sõdureid ja snaipereid.
Kui minult küsitakse, siis ohtu ma ei tundnud.
Isa rääkis mulle hiljem,
miks ta algul vaid minu kaasa võttis.
Väikevend ja -õde oleksid võinud tänavale joostes surma saada.
Nad tulid hiljem.
Räägi oma perest.
Rääkisin juba. - Kas oled abielus?
Olen, mul on armas naine.
Meil on viis last.
Nad käivad meid vahel vaatamas ja tunnevad selle paiga ajalugu.
Igal lapsevanemal on kohus
anda lastele edasi oma väärtused ja oma teadmised ajaloost.
Pole vahet, kui rikkad me oleme või mis autoga sõidame.
Need asjad ei oma tähtsust.
Tähtsam on, kui palju aega oma lastega veedame
ja milliseid väärtusi neile edastame.
Lapsed käivad siin ja räägin neile meie lugu.
Külvad neisse neid seemneid.
Issand annab igaühele piisavalt vihma.
Igast seemnest kasvab midagi erilist.
Inimesed on erinevad.
Üks seeme kukub kivisesse ja teine pehmesse pinnasesse.
Üks saab rohkem vihma kui teine.
Lõpptulemus on erinev, kuid minu kohus on külvata.
On olnud privileeg sinuga kohtuda ja su lugu kuulda.
Su isa oli hämmastav inimene ja sina jätkad tema jälgedes.
Teed vägevat tööd.
Kas tohin veel midagi öelda?
Mainisid mu isa, kuid ära unusta ka mu ema.
Kui tema poleks nõustunud mu isa siia järgima,
poleks seda juhtunud.
Ka taustal olevad inimesed on tähtsad.
Iga hea mehe taga on vapustav naine.
Kas võiksid rääkida oma maalides peituvatest lugudest?
Jeruusalemm innustab mind iga kord, kui siin käin.
Paljud sinu maalid kujutavad elu Jeruusalemmas.
See maal on seotud meie vestlusega.
Mu isa tuli siia 1967. a ja ta oli esimene,
kes maalis sõdureid Nutumüüril.
Maal müüdi kuhugi ja meil pole sellest isegi fotot.
See oli kuulus maal.
Mu isa suri üheksa aasta eest.
Siis otsustasin naasta isa esimese maali teema juurde.
Otsustasin käsitleda sama teemat tänapäeva perspektiivist.
Siin on neli erinevat armeeüksust.
Maal räägib usuvabadusest.
Varem ei saanud juudid ja kristlased vanalinnas käia,
kuid täna võime siin palvetada. See on võimalik, kuna kaitseme end.
Sellest räägivad relvad. Kuid vaja on ka vaimu.
Nutumüür on ainus jäänus templist. Sõdurid paluvad siin Issandalt kaitset.
Vaim puhub vana templi päevilt läbi palvesalli.
Sõdurid seisavad koos.
See on õlimaal,
kuid olen purustanud sinna kohalikku kivi.
Seda tunneb katsudes.
See on osa Jeruusalemma ja lugu juhtus Jeruusalemmas.
Ometi on see mõeldud kõigile.
Kas oled ainus kunstnik, kes maalides kivi kasutab?
Enda teada küll. - Kas mõtlesid selle ise välja?
See on huvitav kontseptsioon.
Õlivärv kuivab oksüdeerudes.
Kui jätta õlimaal hapnikuta ruumi,
ei kuiva see kunagi.
Van Goghi sarnased kunstnikud kasutasid paksu värvi.
Selle tulemusel kuivas välispind, kuid sisemus jäi kauaks märjaks.
Kui maale koliti, hakkas pind pragunema.
Vanades maalides on praod.
Pind oli kuiv, kuid selle all oli märg värv.
Lahendasin probleemi sellega,
et kasutan vähem värvi
ja lisan sellele liimiga segatud purustatud kivi.
Nii saavutan suurepärase pinna ilma pragunemisohuta.
Meie galerii asub siin Kardos, Rooma tänaval.
Siin on Ayelimi tänav, mis on Juudi kvartali peatänav.
Tahtsin maalida lapsi, kel kogu elu ees on.
OIeme siin.
Näeme rohkem detaile praeguse hetke kohta
ja vähem tuleviku kohta.
Siis vajame visiooni.
Siin juhtub ka palju muud.
Kui maali vaadata, siis kohe kõike ei märka.
Teame, mis täna toimub, kuid tuleva suhtes tagatist pole.
Tulevikku võib näha Piibli kaudu, kuid ebaselgelt.
Neil lastel on elu alles ees.
Lisainfot Udi maalide ja poe kohta leiab aadressilt:
www.blueandwhiteart.com
Tõlge: Monika Jaaguri